
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 


Bucureşti, 12 iunie 2003
şi problemele minorităţilor naţionale 



P.l. 371/2003



Către,



Biroul permanent al Camerei Deputaţilor



Vă înaintăm, alăturat, RAPORTUL asupra proiectului de Lege pentru ratificarea Protocolului opţional la Convenţia asupra eliminării tuturor formelor de discriminare faţă de femei, adoptat la New York la 6 octombrie 1999.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Nicolae Păun

P.l. 371/2003
RAPORT

asupra proiectului de Lege pentru ratificarea Protocolului opţional la Convenţia asupra eliminării tuturor formelor de discriminare faţă de femei, adoptat la New York la 6 octombrie 1999


În conformitate cu prevederile art.89 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale a fost sesizată, spre dezbatere în fond, cu proiectul Lege pentru ratificarea Protocolului opţional la Convenţia asupra eliminării tuturor formelor de discriminare faţă de femei, adoptat la New York la 6 octombrie 1999, trimis cu adresa nr. 371 din 5 iunie 2003, înregistrat cu nr.25/279/9 iunie 2003.



Proiectul de lege a fost adoptat de Senat în şedinţa din 2 iunie 2003, cu respectarea prevederilor art.74 alin.2 din Constituţia României.



Consiliul Legislativ a avizat favorabil proiectul de lege, conform avizului nr.472 din 28 martie 2003.



Proiectul de Lege a mai fost avizat favorabil de comisiile următoare:

- Comisia pentru muncă şi protecţie socială – aviz nr.27/276 din 12 iunie 2003

- Comisia pentru politică externă – aviz nr. 33/371 din 11 iunie 2003


Obiectul de reglementare supus dezbaterii îl constituie ratificarea Protocolului opţional la Convenţia asupra eliminării tuturor formelor de discriminare faţă de femei, adoptat la New York la 6 octombrie 1999 şi a fost elaborat în vederea îndeplinirii obligaţiilor asumate prin Programul de Guvernare pentru anii 2001-2004, în ceea ce priveşte politica socială şi ocuparea forţei de muncă. Acest document prevede, în principal, recunoaşterea de către statele părţi a competenţei Comitetului privind eliminarea tuturor formelor de discriminare faţă de femei de a primi, analiza şi formula recomandări statelor-părţi, pe baza unor comunicări considerate acceptabile, transmise de persoane sau grupuri de persoane 

care se consideră victime ale încălcării drepturilor statuate de Convenţia cu privire la eliminarea tuturor formelor de discriminare faţă de femei, ratificată de România în anul 1982.

De asemenea, documentul prevede că, în cazul în care o comunicare este considerată admisibilă, statul parte implicat este solicitat să coopereze la desfăşurarea unei anchete, cu caracter confidenţial, prin furnizarea de informaţii suplimentare, inclusiv, dacă este cazul, să consimtă la o vizită pe teritoriul său.



În conformitate cu prevederile art.60 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale a dezbătut proiectul de lege în şedinţa din 11 iunie 2003. 



În urma examinării proiectului de lege şi a punctelor de vedere exprimate de membrii comisiei, s-a hotărât, cu unanimitate de voturi, să se propună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului opţional la Convenţia asupra eliminării tuturor formelor de discriminare faţă de femei, adoptat la New York la 6 octombrie 1999, în forma adoptată de Senat. 



La  lucrările   Comisiei   au    participat    12 deputaţi    din  totalul  de 16 membri ai comisiei.



În raport de obiectul de reglementare şi conţinut, proiectul de lege face parte din categoria legilor ordinare.

PREŞEDINTE, 






SECRETAR,

Nicolae Păun 






Florea Buga

Întocmit:

Consilier  Onesia Babeş

